אריק הולץ

אריק הולץ (באנגלית: Eric Holtz; נולד בניו יורק ב-5 בדצמבר 1965) הוא מנג'ר בייסבול אמריקאי-יהודי, שאימן את נבחרת ישראל בבייסבול.

הולץ היה עוזר המנג'ר של נבחרת ארצות הברית שזכתה במדליית זהב באירועי המכביה התשע-עשרה ב-2013, והמאמן הראשי של נבחרת ארצות הברית עד גיל 18 שזכתה במדליית זהב באירועי המכביה העשרים.<ref name=autogenerated2>[https://www.baseball.org.il/en/english-news/399-meet-the-senior-national-team-coach-eric-holtz "Meet the Senior National Team Coach: Eric Holtz,"] IAB - Israel Association of Baseball.</ref>

==ביוגרפיה==
הולץ נולד בניו יורק, וגדל במשפחה יהודית ברובע ברונקס.<ref name=autogenerated3>[https://www.baseball-reference.com/register/player.fcgi?id=holtz-001eri "Eric Holtz Career Stats Leagues Statistics & History,"] Baseball-Reference.com.</ref> את אירוע בר המצווה שלו הוא חגג עם משפחתו בכותל המערבי. אביו לחם במלחמת העולם השנייה.<ref name="theathletic1"></ref>

==קריירת משחק==
הולץ למד במכללת דין שבמסצ'וסטס, ושיחק במשך שנתיים בנבחרת הבייסבול של המכללה.<ref>[https://www.gameon13.com/eric-holtz "Eric Holtz, Owner,"] Game On 13.</ref>

לאחר מכן הגיע לישראל ושימש כמאמן-שחקן בבית שמש בלו סוקס מליגת הבייסבול הישראלית. הוא שיחק בעמדת המגיש ובעמדת הבסיס השלישי.<ref name=autogenerated4>[http://nepridebaseball.com/coach/tony-diaz/ "Eric Holtz,"] Northeast Pride.</ref><ref name=autogenerated5>[https://www.maccabiusa.com/maccabi-usa-baseball-with-eric-holtz/ "Maccabi USA Baseball with Eric Holtz,"] Maccabi USA, April 17, 2016.</ref><ref>Jeremy Fine (May 2, 2012). [https://thegreatrabbino.com/2012/05/02/interview-catching-up-with-inaugural-israel-baseball-league-champion-eric-holtz/ "Interview: Catching Up with Inaugural Israel Baseball League Champion Eric Holtz,"] The Great Rabbino: Jewish Sports Everything.</ref><ref>Aaron Pribble (2011). [https://books.google.com/books?id=XEw1AwAAQBAJ&pg=PA33-IA4&dq=%22Eric+Holtz%22+baseball&hl=en&sa=X&ved=0ahUKEwjB5t3vn6PjAhWSmOAKHS9LDeUQ6AEIKjAA#v=onepage&q=%22Eric%20Holtz%22%20baseball&f=false Pitching in the Promised Land: A Story of the First and Only Season in the Israel Baseball League,] University of Nebraska Press.</ref><ref>Eddie Cockrell (June 17, 2008). [https://variety.com/2008/film/reviews/holy-land-hardball-1200509010/ "Holy Land Hardball,"] Variety.</ref><ref>[https://www.ynetnews.com/articles/0,7340,L-3439757,00.html "Beit Shemesh are the champions; Beit Shemesh wins inaugural IBL Championship, shutting out Modi'in 3-0"], ynet, August 20, 2007.</ref>

==קריירת אימון==
בשנים 2004–2007 שימש הולץ כעוזר המנג'ר במכללת מנהטנוויל.

בין השנים 2008–2015 שימש כמאמן החבטות במכללה הקהילתית וסטצ'סטר.

הולץ היה עוזר המנג'ר של נבחרת ארצות הברית שזכתה במדליית זהב באירועי המכביה התשע-עשרה ב-2013, והמאמן הראשי של נבחרת ארצות הברית עד גיל 18 שזכתה במדליית זהב באירועי המכביה העשרים.

=== נבחרת ישראל ===
הולץ נבחרת על ידי איגוד הבייסבול הישראלי לשמש כמאמן נבחרת ישראל בבייסבול לקראת משחקי מוקדמות אולימפיאדת טוקיו - 2020.<ref name=autogenerated2 /><ref name=autogenerated1>[https://www.haaretz.com/israel-news/four-u-s-baseball-players-immigrating-to-israel-to-join-olympics-bid-1.7089646 "Four U.S. baseball players immigrating to Israel to join Olympics bid; Team Israel will begin its bid to reach the Olympic Games by playing in the European Championships in July,"] Haaretz, April 7, 2019.</ref>

בשנת 2019 העפילה הנבחרת לראשונה לאליפות אירופה בבייסבול שנערכה בגרמניה וסיימה במקום הרביעי. בשלב הבתים ישראל שובצה בבית א' (הראשון משני הבתים) וסיימה במקום השני מתוך שש לאחר שניצחה את צ'כיה, שוודיה, גרמניה, בריטניה ונכנעה רק להולנד. הנבחרת העפילה לשלב רבע הגמר בו ניצחה 8–2 את צרפת ועלתה לחצי הגמר בו הפסידה 6–7 לאיטליה. הנבחרת ירדה לקרב על מדליית הארד בו התמודדה מול ספרד והפסידה 11–16.

בספטמבר 2019, נבחרת ישראל העפילה לראשונה למשחקים האולימפיים. הנבחרת השתתפה בבית האירופי/אפריקאי בטורניר הקדם-אולימפי שנערך באיטליה בו התחרו שש נבחרות. במשחק הראשון ישראל ניצחה 0–3 את ספרד, במשחק השני היא ניצחה 1–8 את הולנד, במשחק השלישי היא ניצחה 2–8 את איטליה ולאחר הפסד מפתיע לצ'כיה, ניצחה הנבחרת במשחקה האחרון את דרום אפריקה בתוצאה 1–11 וזכתה בכרטיס לאולימפיאדת טוקיו 2020. זו הייתה הפעם השלישית שנבחרת כדור ישראלית מעפילה למשחקים האולימפיים והפעם הראשונה מאז מונטריאול 1976, אז השתתפה נבחרת ישראל בכדורגל.

באולימפיאדת טוקיו סיימה הנבחרת במקום החמישי, והולץ הודיע על סיום תפקידו.

==חיים אישיים==
הולץ נשוי לטראסי, ולזוג שלושה ילדים.<ref>[https://bucknellbison.com/roster.aspx?rp_id=2777 "Jordan Holtz,"] Bucknell Bison.</ref>

הולץ הוא הבעלים והמייסד של מרכז הבייסבול והסופטבול באלמספורד שבמחוז וסטצ'סטר.<ref>[https://www.gameon13.com/about-us "Who We Are,"] Game on 13.</ref><ref>Mark Ferris (May 29, 2019). [http://www.hvmag.com/Hudson-Valley-Magazine/June-2019/Olympic-Dreams/ "Israel's Olympic Baseball Team Swings for a Win With Hudson Valley Talent"] Hudson Valley Magazine.</ref>

==קישורים חיצוניים==
* [https://www.baseball-reference.com/register/player.fcgi?id=holtz-001eri# סטטיסטיקה כשחקן]

==הערות שוליים==

קטגוריה:מאמני בייסבול
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1965